VAIO-käyttöopas

Tehtävä

# ”Memory Stick” -muistikortin kytkeminen ja irrottaminen

Voit tallentaa ”Memory Stick” -muistikortille tietoja tai siirtää sen avulla kuvia digitaalikameran ja VAIO-tietokoneen välillä. Kytke ja irrota ”Memory Stick” -muistikortti seuraavien ohjeiden mukaisesti.

## ”Memory Stick” -kortin lisääminen

1. Etsi ”Memory Stick” -korttipaikka.

1. Aseta ”Memory Stick” [Tietoja] nuoli korttipaikkaa kohti ja työnnä muistikorttia varovasti korttipaikkaan, kunnes muistikortti napsahtaa paikalleen.

Järjestelmä havaitsee ”Memory Stick” -muistikortin automaattisesti ja näyttää Memory Stick -kortin sisällön*. Jos työpöydälle ei tule näkyviin mitään, avaa Tietokone (Computer) [Tietoja] ja kaksoisnapsauta ”Memory Stick” -kuvaketta*.
* ”Memory Stick” -korttipaikan asematunnus (esimerkiksi ”E:”) voi vaihdella VAIO-tietokoneen asetusten mukaan.
Huomautus

- ”Memory Stick” kuvake tulee näkyviin Tietokone (Computer)-ikkunaan [Tietoja], kun ”Memory Stick” -muistikortti työnnetään korttipaikkaan.

- Jos ”Memory Stick” -muistikortti ei mene korttipaikkaan helposti, poista se varovasti ja tarkista, että asetat korttia oikeinpäin. Aseta ”Memory Stick” -muistikortti korttipaikkaan siten, että nuoli osoittaa oikeaan suuntaan. Älä työnnä ”Memory Stick” -muistikorttia korttipaikkaan väkisin, jotta et vahingoita VAIO-tietokonetta tai muistikorttia.

Vihje

- Kun asetat ”Memory Stick” -muistikortin korttipaikkaan ensimmäisen kerran, tietokone voi pyytää asentamaan ohjaimen. Jos näin käy, asenna ohjain näytössä näkyvien ohjeiden mukaan.

## ”Memory Stick” -kortin irrottaminen

1. Etsi ”Memory Stick” -korttipaikka.

1. Tarkista, ettei Tietovälineen käyttö -merkkivalo pala.

1. Vapauta ”Memory Stick” -muistikortti työntämällä sitä VAIO-tietokonetta kohti ja päästämällä sitten irti muistikortista.

1. Vedä ”Memory Stick” -muistikortti ulos korttipaikasta.

Huomautus

- Älä irrota ”Memory Stick” -muistikorttia, kun Tietovälineen käyttö -merkkivalo palaa. Muuten tietoja voi kadota. Suurien tietomäärien lataaminen saattaa kestää kauan, joten varmista, että merkkivalo on sammunut, ennen kuin poistat ”Memory Stick” -muistikortin.

- Irrota ”Memory Stick” -muistikortti aina varovasti, jotta se ei ponnahda ulos yllättäen.

Aiheeseen liittyvää
Tietoja ”Memory Stick” -ominaisuudesta
Yhteensopiva ”Memory Stick”
”Memory Stick” -kortin alustaminen
”Memory Stick” -käyttöön liittyviä huomautuksia